বন্দুবাজের হামলায় রক্তাক্ত আমেরিকা, মৃত ৩

ওয়েব ডেস্ক : ফের বন্দুকবাজের হামলা আমেরিকায় (America)। যার জেরে মৃত্যু হল তিন জনের। জানা গিয়েছে, এই ঘটনাটি ঘটেছে নর্থ ক্যারোলিনায় (North Carolina)। বোট থেকে একটি রেস্তরাঁ লক্ষ্য করে দুষ্কৃতীরা এই হামলা চালায় বলে খবর। এই ঘটনার ইতিমধ্যে তদন্ত শুরু করেছে পুলিশ।

নর্থ ক্যারোলিনার স্থানীয় সময় অনুযায়ী রাত ৯টা নাগাদ এই হামলা চালানো হয় বলে জানা গিয়েছে। যার কারণে এলাকায় আতঙ্ক ছড়িয়ে পড়ে। জানা যাচ্ছে, দুষ্কৃতীদের গুলিতে সাত জন গুলিবিদ্ধ হয়েছিলেন। তাদের মধ্যে ঘটনাস্থলেই মৃত্যু (Death) হয় তিন জনের। বাকিদেরকে উদ্ধার করে নিয়ে যাওয়া হয় হাসপাতালে।

আরও খবর : পাক সেনার গুলিতে পাখতুনখোয়ায় মৃত ১৭!

জানা যাচ্ছে, ওই রেস্তরাঁয় একটি বোট থেকে গুলি চালানো হয়। ওই এলেকা থেকে শহরের সাধারণ মানুষকে দূরে থাকতে সাধারণ মানুষকে নির্দেশ দেওয়া হয়েছে। এই ঘটনায় শোকের ছায়া নেমে এসেছে এলাকায়। পাশাপাশি কাউকে দেখে সন্দেহ হলে পুলিশ সঙ্গে সঙ্গে জানানো নির্দেশ দেওয়া হয়েছে।

তবে মার্কিন যুক্তরাষ্ট্রে (America) এমন ঘটনা নতুন নয়। এর আগে এমন ঘটনা বহুবার ঘটেছে। যার ফলে প্রাণ হারিয়েছেন অনেকে। অনেক ক্ষেত্রে দেখা গিয়েছে ভিড়ের মধ্যে ঢুকে আততায়ী গুলি চালাচ্ছেন। গত জুলাইয়ে এক চার্চে গুলি চালানোর ঘটনায় মৃত্যু হয়েছিল ২ জনের। তার পর লস অ্যাঞ্জেলসের এক ওয়ারহাউস কমপ্লেক্সে হামলার ঘটনায় ২ জনের মৃত্যু হয়েছিল। আহত হয়েছিলেন ৬ জন। তারপরেই নর্থ ক্যারোলিনায় গুলি চালানোর ঘটনায় আতঙ্ক ছড়িয়েছে।

দেখুন অন্য খবর :