উত্তর ক্যারোলিনায় বিমান দুর্ঘটনা! মৃত্যু হল ন্যাসকার ড্রাইভারের

ওয়েব ডেস্ক : ফের বিমান দুর্ঘটনা আমেরিকায় (America)। এবার ঘটনাটি ঘটেছে উত্তর ক্যারোলিনায় (North Carolina)। সেখানে একটি প্রাইভেট জেট ভেঙে পড়েছে বলে জানা গিয়েছে। ঘটনায় প্রাণ হারিয়েছেন ৭ জন। তবে কী করে এমন দুর্ঘটনা (Accident) ঘটল সে বিষয়ে কিছু জানা যায়নি। এ নিয়ে ইতিমধ্যে তদন্ত শুরু হয়েছে।

বৃহস্পতিবার সকাল ১০টার কিছু পরে এই দুর্ঘটনা ঘটে বলে খবর। জানা গিয়েছে, স্টেটসভিল বিমানবন্দর থেকে রওনা দিয়েছিল বিমানটি। কিন্তু কিছুক্ষণ পরে বিমানটি আবার ফিরে আসে। সেই সময় অবতরণের সময় এই মর্মান্তিক দুর্ঘটনাটি ঘটেছে বলে খবর।

আরও খবর : ফের উত্তপ্ত বাংলাদেশ! খুন করা হল হিন্দু যুবককে

বিমানটি ভেঙে পড়ার পরে তাতে আগুন লেগে যায়। দাউ দাউ করে জ্বলতে থাকে বিমানটি। কালো ধোঁয়ায় ঢেকে যায় গোটা এলাকা। তা দেখে সঙ্গে সঙ্গে সেখানে আসেন বিমানবন্দরের কর্মীরা। খবর পেয়ে সেখানে পুলিশ, দমকল এবং উদ্ধারকারী দলও পৌঁছয়। এর পরেই শুরু হয় আগুন নেভানোর কাজ। কিন্তু এই দুর্ঘটনায় ৭ জনের মৃত্যুর খবর পাওয়া গিয়েছে।

কিন্তু এই দুর্ঘটনায় প্রাক্তন ন্যাসকার ড্রাইভার গ্রেগ বিফেল (Greg Biffle) (৫৫)-এর মৃত্যু হয়েছে বলে খবর। তবে শুধু তিনি নন, তাঁর স্ত্রী ক্রিস্টিনা, কন্যা এমা (১৪) এবং পুত্র রাইডার (৫) এই দুর্ঘটনায় প্রাণ হারিয়েছেন। কিন্তু দুর্ঘটনার কারণ সম্পর্কে এখনও কিছু জানা যায়নি। তবে প্রথামিকভাবে মনে করা হচ্ছে, খারাপ আবহাওয়ার কারণে এই দুর্ঘটনাটি ঘটেছে। ইতিমধ্যে গোটা ঘটনার তদন্ত শুরু হয়েছে।

দেখুন অন্য খবর :

The post উত্তর ক্যারোলিনায় বিমান দুর্ঘটনা! মৃত্যু হল ন্যাসকার ড্রাইভারের first appeared on KolkataTV.